यदि आप लगातार अपने अतीत के इर्द-गिर्द ही घूमते रहेंगी, तो ऐसे में आप कभी भी अपने कदम पीछे नहीं ले पाएँगे, और सच में रिश्ते में हुई चूक को समझ नहीं पाएँगी। हालाँकि आपको उसे पूरी तरह से नजरअंदाज़ भी नहीं करना है, आपको उसे कॉल नहीं करना है, ना ही उससे बात करने के लिए अपनी पूरी कोशिश करनी है, ना ही अपने रिश्ते के टूटने के फौरन बाद उसे फेसबुक के जरिये जुड़ने का प्रयास करना है। ये कुछ समय अकेले रहने का वक़्त है, फिर भले ही आपको उस हर एक पार्टी में जाने से खुद को बचाना क्यों ना पड़े, जिसमें उसके आने की भी संभावना हो।  एक बार जब आप अपने साथी से दूर रहकर देखेंगी, तो इस रिश्ते की कौन सी बात आपको ज्यादा पसंद थी और आखिर क्यों ये रिश्ता आगे नहीं बढ़ सका, आपके अंदर इन सारी बातों के बारे में निष्पक्ष दृष्टिकोण खुद से ही पनपने लगेगा। यदि आप उससे दूर हैं, तो वो भी आपके बारे में सोचने शुरू कर देगा, कि आखिर आप हैं कहाँ। और जैसे कि आप खुद को उससे दूर ले जाकर आप उसके अंदर आपके करीब आने की चाहत पहले ही जगा चुकी होंगी। हर एक चीज़ को सही बनाने की कोशिश करने से पहले, आपको एक बार सच्चे मन से अपने रिश्ते के बारे में आंकलन करना होगा। खुद को कुछ समय दें और फिर गहराई में जाकर इस रिश्ते के बारे में सोचें और खुद से पूँछें कि ऐसा क्या हुआ था जिसकी वजह से ये रिश्ता टूट गया। क्या आप बहुत ज्यादा मूडी थीं, बहुत ज्यादा अलग थीं या फिर किसी और के साथ फ़्लर्ट किया करती थीं? फिर इस बारे में सोचें कि इसे बदलने के लिए क्या किया जा सकता है।  आपको सिर्फ तब ही उसे पाने का प्रयास करने के बारे में सोचना चाहिए, जब आपको पता हो कि आप अगली बार के लिए हर चीज़ को बदल सकते हैं। यदि आपका ब्रेकअप होने का कारण ये था, कि आप दोनों ही एक-दूसरे के हिसाब से एक सही जोड़ी नहीं थे, कुछ सही कर पाने के लायक नहीं थे, तो ऐसे में उसे दोबारा जीत पाना आपके लिए कठिन साबित हो सकता है, क्योंकि इस रिश्ते के टूटने की वजह ही ऐसी थी, जिसे आप खुद अकेले ठीक नहीं कर सकती। उन सभी चीज़ों को लिखकर रख लें, जो आपसे गलत हुई हैं और उन सारी चीज़ों को भी उजागर करें, जिन्हें आप नियंत्रित कर सकती हैं। अपने आप से सवाल करें, यदि आप अपनी जिंदगी के कठिन दौर से गुजर रही हैं या फिर किसी बड़े बदलाव से जूझ रही हैं। यदि आप ज्यादा स्थिर और ज्यादा सकारात्मक रहेंगी, तो खुद को इस रिश्ते के लिए और भी अच्छे से तैयार कर पाएंगी। एक बार आपको पता चल जाए कि आखिर रिश्ते में कहाँ पर आपसे चूक हुई थी, तो अपने एक्स को फोन करने की इच्छा को काबू में रखें और अपने अंदर से एक ही अलग ही तरह के इंसान की खोज करें। आपकी वाणी से ज्यादा आपके कर्म बोलते हैं। बस एक नई और बेहतर आप बनें, और फिर देखें क्या होता है।  यदि आपके रिश्ते के टूटने का कारण ये था कि आप बहुत ज्यादा ही चिपकू किस्म की लड़की हुआ करती थीं, तो फिर उससे किसी भी तरह का जुड़ाव ना रखने की कोशिश करें। बस इसे बहुत ही हल्के में करें और उसे भी आपके अंदर आए हुए बदलावों को देखने दें। यदि आपका रिश्ता इसलिए टूटा था क्योंकि आप उसकी ओर ज्यादा ध्यान नहीं देती थीं, तो फिर अभी से उसे एक विशेष व्यक्ति की तरह महसूस कराना शुरू कर दें। उसे कहें कि वो कितना अच्छा लग रहा है और आपको उसे देखकर बहुत अच्छा लगा। यदि आपका रिश्ता इसलिए टूटा क्योंकि आप दूसरे लड़कों के साथ में फ्लर्ट किया करती थीं, तो फिर कभी भी उसके सामने आप अलग-अलग लड़कों के साथ में ना दिखाई दें, नहीं तो उसे दोबारा वही सब याद आ जाएगा और फिर उसे लगेगा कि अच्छा ही हुआ जो ये रिश्ता टूट गया।
Give yourself some space. Think about what went wrong. Change your ways.